སྔ་དྲོ་ཆུ་ཚོད་༨།༤༥སྟེང་དེ་རིང་གི་ཚོགས་འདུའི་མདོ་འཛིན་པ་མཁན་པོ་ཚུལ་ཁྲིམས་བཟང་པོ་མཆོག་གི་མདོ་འཛིན་འོག་ཉིན་གཉིས་པའི་བགྲོ་གླེང་དབུ་འཛུགས་གནང་ཡོད་པ་དང་།ཉིན་འདིའི་ཚོགས་ཐུན་དང་པོའི་ཚོགས་འདུའི་གཙོ་སྐྱོང་བ་དགེ་བཤེས་བློ་བཟང་དབང་གྲགས་ལགས་ནས་རྒྱལ་བ་ཇོ་ནང་པའི་མཁན་པོ་ཀུན་དགའ་འཚམས་ཆུང་གི་ལོ་རྒྱུས་མདོར་བསྡུས་ཤིག་ཞུས་རྗེས།མཁན་པོ་ཀུན་དགའ་འཚམས་ཆུང་ཉིད་ནས་༼དཔལ་ལྡན་རྒྱལ་བ་ཇོ་ནང་བའི་མདོ་སྔགས་ཟུང་གི་ལྟ་གྲུབ་ངོ་བོ་གཅིག་པ་སྟོང་གཞི་དོན་དམ་བདེ་གཤེགས་སྙིང་བོའི་སྐོར་ཉུང་ཙམ་གླེང་བ་བློ་གསལ་དགའ་བའི་མུན་སེལ་སྒྲོན་མེ།༽ཞེས་པའི་བརྗོད་གཞི་ཐོག་བགྲོ་གླེང་གནང་ཡོད་པ་དང་།དེ་ཡང་དཔལ་རྒྱལ་བ་ཇོ་ནང་བའི་ཐུན་མིན་གྱི་ལྟ་གྲུབ་སྟོང་གཞི་དོན་དམ་བདེར་གཤེགས་སྙིང་བོ་འདི་ཉིད་བཀའ་ཐ་མ་ལེགས་པར་རྣམ་པར་ཕྱེ་བའི་ཆོས་འཁོར་གྱི་བརྗོད་དོན་གཙོར་བོར་གྱུར་བ་ཡིན་པར་གསུང་པ་དང་།